РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 07-404-63/18

Датум: 17.8.2018. године

На основу члана 100. став (1), (3) и (4) Закона о јавним набавкама („Сл. гласник БиХ“, број 39/14), члана 67. Статута општине Шипово (Сл. Гласник општине Шипово број 12/17), рјешавајући по жалби „ТРИСАР- ИНН д.о.о. Сарајево у предмету јавне набавке „Набавка опреме за спортску дворану“ Начелник Општине Шипово је донио

**ОДЛУКУ**

**Члан 1.**

Утврђује се даје жалба понуђача ТРИСАР- ИНН д.о.о. Сарајево, која је уложена на Одлуку о избору понуђача број: 07-404-63/18 од 25.7.2018. године: **ЛОТ 1**- „Набавка спортске опреме“ дјелимично основана и дио одлуке који гласи:

**„уговор** за јавну набавку „Набавка опреме за спортску дворану“:

**ЛОТ 1**- „Набавка спортске опреме“ додјељује се понуђачу: СПОРТ НЕТ ИНЖЕЊЕРИНГ д.о.о. Широки Бријег, по цијени од: 49.353,23 КМ, без урачунатог ПДВ, односно 57.743,28 КМ КМ, са урачунатим ПДВ, као најбоље оцијењеном понуђачу“, ставља се ван снаге и замјењује одлуком која гласи:

**„уговор** за јавну набавку „Набавка опреме за спортску дворану“:

**ЛОТ 1**- „Набавка спортске опреме“ додјељује се понуђачу: ТРИСАР-ИНН д.о.о. Сарајево, по цијени од: 47.262,00 КМ, без урачунатог ПДВ, односно 55.296,54 КМ, са урачунатим ПДВ.

**Члан 2.**

Приједлог уговора о набавки доставиће се на потпис изабраном понуђачу у скалaду са Законом о јавним набавкама, под условом да на одлуку не буде уложена жалба.

**Члан 3.**

За извршење ове одлуке задужује се и овлашћује Одјељење за буџет, финансије и привреду и Одсјек за урбанизам и стамбено комуналне послове.

**Члан 4.**

Ова одлука објавиће се на веб-страници Општине Шипово, истовремено с упућивањем понуђачима који су учествовали у поступку јавне набавке, сходно члану 70. став (6) Закона о јавним набавкама.

**Члан 5.**

Ова одлука ступа на снагу даном доношења и доставља се свим понуђачима који су учествовали у поступку јавне набавке, сходно члану 71. став (2) Закона о јавним набавкама.

**О б р а з л о ж е њ е**

Поступак јавне набавке „Набавка опреме за спортску дворану“, покренут је Одлуком о покретању поступка јавне набавке број: 07-404-63/18 од 04.7.2018. године.

Јавна набавка је проведена путем отвореног поступка набавке.

Процијењена вриједност јавне набавке, без урачунатог ПДВ, је:

ЛОТ 1- „Набавка спортске опреме“: 49.530,00 КМ.

Одлуком уговорног органа број 07-404-63/18 од 25.7.2018. године **уговор** за јавну набавку „Набавка опреме за спортску дворану“: **ЛОТ 1**- „Набавка спортске опреме“ је додјељен понуђачу: СПОРТ НЕТ ИНЖЕЊЕРИНГ д.о.о. Широки Бријег, по цијени од: 49.353,23 КМ, без урачунатог ПДВ, односно 57.743,28 КМ КМ, са урачунатим ПДВ, као најбоље (једино) оцијењеном понуђачу.

Истом одлуком понуда понуђача ТРИСАР-ИНН д.о.о. Сарајево, на износ од 47.262,00 КМ, без ПДВ, је искључена и даљег поступка из разлога што у понуди није достављен цертификат УНИ ЕН 1263-1 за заштитне мреже иза голова у складу са тендерском документацијом.

ТРИСАР-ИНН д.о.о. Сарајево је уложио жалбу на одлуку о избору понуђача за ЛОТ 1 „Набавка спортске опреме“.

Утврђујући благовременост, допуштеност и да ли је жалба изјављена од овлаштеног лица, уговорни орган је утврдио: да је жалилац учествовао у наведеном поступку набавке, као понуђеч и да је самим тим жалба допуштена, да је жалилац одлуку, на коју је уложио жалбу, примио дана 30.7.2018. године, са поуком о праву на жалбу у року од 10 дана, да је жалбу уложио путем поште дана 09.8.2018. године и да је самим тим жалба благовремена, као и да је изјављена од стране овлаштеног лица. Уговорни орган је жалбу запримио дана 13.8.2018. године.

У жалби се наводи да је Уговорни орган погрешно тражио цертификат УНИ ЕН 1263-1, који се односи на стандарде за мреже, а које се користе код грађења, гондола, привремених објеката и намијењене су за заштиту особа који раде на висинама у случају пада и да се за мреже које су предмет набавке може тражити једино цертификат УНИ 9177 који је жалилац доставио у понуди, да изабрани понуђач није доставио наведени цертификат за мреже иза голова него за друге мреже као и да за исти није приложен званични превод, да је изабрани понуђач у понуди навео да ужива преференцијални третман домаћег а да је сва понуђена роба италијанског поријекла што се види из понуђене техничке документације, те да о томе није ни приложио потвду Коморе БиХ за вањску трговину, као и да у року од 7 дана није доставио увјерења о испуњавању услова личних способности на основу чега се уговор додјељује другом понуђачу, те преддлаже да се уговор за ЛОТ 1 „Набавка спортске опреме“, додијели жалиоцу.

Жалба је основана у погледу квалификованости понуде подносиоца жалбе и не испуњености услова изабраног понуђача за примјену преференцијалног третмана домаћег.

Увидом у цертификат изабраног понуђача, УНИ ЕН 1263-1, који се налази на страници 21- 26 тендерске документације, уговорнии орган је утврдио да предмет тестирања- испитивања нису биле заштитне мреже које се монтирају на сајле преко везица, а да сајлу придржавају конзоле одмакнуте од зида 45- 50 цм, како је то тражено тендерском документацијом, него да су предмет тестирања, а самим тим и цертификата биле мреже које су, као затегнуте, биле причвршћене за одређене премете, те је самим тим жалба основана у дијелу у којем се наводи да ни изабрани понуђач није доставио цертификат УНИ ЕН 1263-1 за заштитне мреже иза голова које су предмет набавке.

Уважавајући предње наводе утврђено је да жалилац а ни изабрани понуђач нису доставили цертификате УНИ ЕН 1263-1 за заштитне мреже иза голова које су предмет набавке, и да су оба понуђача доставили за заштитне мреже иза голова цертификате УНИ 9177, а што уговорни орган сматра као довољним доказом за квалитет заштитних мрежа иза голова.

С обзиром на предњеУговорни орган је утврдио да жалилац испуњава услове тендерске документације и да је самим тим жалба у односу на испуњеност услова тендерске документације основана.

На основу предње утврђеног чињеничног стања Уговорни орган је усвојио жалбу у погледу квалификованости понуде жалиоца, и Одлуку о додјели уговора СПОРТ НЕТ ИНЖЕЊЕРИНГ д.о.о. Широки Бријег ставио ван снаге.

Дио жалбе који се односи на недостављање Увјерење о личној способности изабраног понуђача, Уговорно орган сматра небитним за одлучивање о жалби, с обзиром да се усвајањем жалбе жалиоца у односу на квалификованост понуде, предмет враћа у фазу рангирања квалификованих понуђача.

Дио жалбе у којој се наводи да понуђач СПОРТ НЕТ ИНЖЕЊЕРИНГ д.о.о. Широки Бријег не испуњава услове тендерске документације у погледу примјене преференцијалног третмана домаћег, Уговорни орган сматра основаном из разлога што се приложеном техничком документацијом доказано да је роба која се нуди иностраног поријекла, односно да најмање половину робе која се нуди не чини роба која је поријеклом из БиХ, на основу чега се понуда понуђача СПОРТ НЕТ ИНЖЕЊЕРИНГ д.о.о. Широки Бријег не вреднује уз примјену преференцијалног третмана домаћег.

Уговорни орган је утврдио ранг листу понуђача који испуњавају услове тендерске документације за **ЛОТ 1**- „Набавка спортске опреме“, на основу критеријума најниже цијене технички задовољавајуће понуде, како слиједи:

1. ТРИСАР-ИНН д.о.о. Сарајево, цијена понуде: 47.262,00 КМ, без урачунатог ПДВ, и
2. СПОРТ НЕТ ИНЖЕЊЕРИНГ д.о.о. Широки Бријег, цијена понуде 49.353,23 КМ, без урачунатог ПДВ.

Изабни понуђач:

ЛОТ 1- „Набавка спортске опреме“:, ТРИСАР-ИНН д.о.о. Сарајево, цијена понуде: 47.262,00 КМ, без урачунатог ПДВ,, по цијени од: 49.353,23 КМ, без урачунатог ПДВ, односно 55.296,54 КМ, са

Изабрани понуђач за ЛОТ 1 „Набавка спортске опреме“, је изабран примјењујући критериј најниже цијене технички задовољавајуће понуде.

Из наведених разлога, примјеном члана 100. став (1), (3) и (4) Закона о јавним набавкама Закона о јавним набавкама, одлучено је као у диспозитиву

**ПОУКА О ПРАВНОМ ЛИЈЕКУ:**

Против ове одлуке може се изјавити жалба УРЖ-и путем Уговорног органа, у року од 5 (пет) дана од дана пријема ове одлуке.

Начелник

**Доставити:**

1. Понуђачима М.П. \_\_\_\_\_\_\_\_\_\_\_\_\_\_\_\_
2. Уз материјал комисије (Милан Ковач)
3. Начелник
4. Одјељење за буџет, финансије и привреду
5. Одсјек за урбанизам и ...
6. A/A